ส่วนที่ 1

ข้อมูลสรุป (Executive Summary)

บริษัท ฮานา ไมโครอิเล็คโทรนิคส จำกัด (มหาชน) ประกอบธุรกิจ ประกอบ และ
จำหน่ายชิ้นส่วนอิเล็กทรอนิกส์แบบครบวงจร (Electronics Manufacturing Services)
ให้แก่ลูกค้า ซึ่งเป็น บริษัทชั้นนำของโลกหลายบริษัท ดังเช่น HID Corporation, Avago
Technologies, International Rectifier, HP, Lumileds, Brady Technology
และ Texas Instrument เป็นต้น

ผลิตภัณฑ์ของบริษัทฯ และบริษัทย่อยสามารถแบ่งออกเป็น 4 กลุ่มใหญ่ๆ ดังนี้

1.  IC ASSEMBLY- การประกอบและทดสอบการทำงานของแผงวงจรไฟฟ้า
    โดยมีโรงงานที่จังหวัดอยุธยาและที่เมืองเจียซิง ประเทศจีน เป็นฐานการผลิต
    โดยจะทำการออกแบบ ประกอบและทดสอบการทำงานของแผงวงจรไฟฟ้า โดยผลิตภัณ์ IC
    ถูกนำไปใช้เป็นชิ้นส่วนประกอบในผลิตภัณฑ์ไฟฟ้าและอิเล็กทรอนิกส์สำหรับอุตสาหกรรมต่างๆ
    โดยร้อยละ 35 ใช้ในอุตสาหกรรมโทรคมนาคม (Telecom) ร้อยละ 24
    ใช้เป็นชิ้นส่วนอุปกรณ์อิเล็กทรอนิกส์ที่ใช้สําหรับป้องกันความเสียหายของอุปกรณ์เครื่องใช้ไฟฟ้า
    จากการแปรปรวนของระบบไฟฟ้า (Opto Electronics) ร้อยละ 17
    ใช้ในการผลิตสินค้ากลุ่มสินค้าอุปโภค (Consumer) ร้อยละ 13
    ใช้ในอุตสาหกรรมคอมพิวเตอร์ (Computer) และร้อยละ 11 ใช้ในภาคอุตสาหกรรม
    (Industrial)

2.  CAPTIVE LINES - การประกอบผลิตภัณฑ์จำพวก LED ซึ่ง
    เป็นส่วนประกอบที่ใช้ในผลิตภัณฑ์ประเภทตัวเปล่งแสง โดยร้อยละ 31
    ของผลิตภัณฑ์ในกลุ่มนี้ถูกนำไปใช้ในอุตสาหกรรมรถยนต์ และอุตสาหกรรม เครื่องมือแพทย์,
    อุปกรณ์สำหรับลิฟท์โดยสาร และร้อยละ 18
    ใช้ในส่วนของอุปกรณ์ไฟฟ้าสำหรับการตกแต่งอาคาร และแผ่นป้ายโฆษณา เป็นต้น
    ซึ่งมีฐานการผลิตอยู่ที่หน่วยประกอบผลิตภัณฑ์เฉพาะอย่าง โรงงานกรุงเทพมหานคร
    นอกจากนี้ทางหน่วย ฯ ยังทำการประกอบผลิตภัณฑ์อื่นๆ เช่น Fiber Optic component,
    RF-Amplifier , Hybrid Module ซึ่งเป็นอุปกรณ์ที่ใช้แสงเป็นกลไกในการทำงาน
    และถูกนำไปใช้เป็นชิ้นส่วนในเครื่องใช้ไฟฟ้า และอิเล็กทรอนิกส์สำหรับอุตสาหกรรมต่างๆ เช่น
    คอมพิวเตอร์, โทรคมนาคม, ยานพาหนะ และในอุปกรณ์หลักของระบบเส้นใยแก้วนำแสง
    เป็นต้น

3.  PCBA - เป็นการประกอบอุปกรณ์ IC และชิ้นส่วนอิเล็กทรอนิกส์อื่นๆ
    ลงบนแผ่นพิมพ์วงจรอิเล็กทรอนิกส์
    ซึ่งเป็นส่วนประกอบที่ใช้เป็นชิ้นส่วนในเครื่องใช้ไฟฟ้าและอิเล็กทรอนิกส์ต่างๆ เช่น
    อุปกรณ์ป้องกันการคัดลอกซอฟแวร์ แผงวงจรที่ใช้ในคอมพิวเตอร์ เป็นต้น นอกจากนี้บริษัทฯ
    ยังทำการผลิต ผลิตภัณฑ์อื่นๆ เช่น RFID (Radio-Frequency Identification
    Devices) ซึ่งเป็นอุปกรณ์สำหรับการควบคุม Access Control
    ซึ่งนำไปใช้ในการควบคุมสินค้าคงคลัง ผลิตภัณฑ์สมาร์ทการ์ด ซึ่งใช้ในกิจการโทรคมนาคม
    ชิ้นส่วนในเครื่องใช้ไฟฟ้าต่างๆ บัตรประจำตัว ผลิตภัณฑ์ Fiber Optics, LED,
    Automotive Sensors รวมทั้งอุปกรณ์โทรคมนาคมที่ใช้ความถี่สูง
    ชิ้นส่วนคอมพิวเตอร์และผลิตภัณฑ์ทางการแพทย์ ผลิตภัณฑ์ High Frequency Mixer
    สำหรับการสื่อสารผ่านดาวเทียม และทำการประกอบ Flexible Circuit Board 0
    สำหรับใช้ในงานเชิงพาณิชย์ และงานในด้านการจราจร รวมทั้งทำการประกอบผลิตภัณฑ์
    Electronic Part for Interface Device ทั้งนี้โดยภาพรวมผลิตภัณฑ์ PCBA
    จะถูกนําไปใช้ในภาคอุตสาหกรรมการผลิตชิ้นส่วนคอมพิวเตอร์ ร้อยละ 40
    ใช้ในอุตสาหกรรมโทรคมนาคม ร้อยละ 9 อุตสาหกรรมรถยนต์ ร้อยละ 22
    ใช้ในการผลิตสินค้าในกลุ่มสินค้าอุปโภค ร้อยละ 3 ใช้ในวงการแพทย์ ร้อยละ 4 และ
    ใช้ในอุตสาหกรรมอื่นๆ ร้อยละ 7 โดยฐานการผลิต อยู่ที่
    โรงงานในจังหวัดลำพูนและที่เมืองเจียซิง ประเทศจีน

4.  MICRODISPLAY -ได้แก่ผลิตภัณฑ์ LCoS (Liquid Crystal on Silicon)
    ซึ่งใช้เป็นชิ้นส่วนประกอบจอภาพโทรทัศน์ขนาดใหญ่ จอภาพคอมพิวเตอร์ และอุปกรณ์
    Multimedia Projector รวมทั้งอุปกรณ์จำพวก MEMS-Based devices, HTPs,
    Optical โดยมีโรงงานที่ทวินส์เบิกร์ รัฐโอไฮโฮ ประเทศสหรัฐอเมริกา เป็นฐานการผลิต

ภาวะอุตสาหกรรมและการแข่งขัน

ในปี 2550 ตลาดมีความแข็งแกร่งของผลิตภัณฑ์ในส่วนของไมโครอิเล็คโทรนิคสตลอดทั้งปี
ส่วนธุรกิจของผลิตภัณฑ์ IC อ่อนตัวในช่วงครึ่งปีแรกและกระเตื้องขึ้นบ้างในครึ่งปีหลัง
ส่วนกลุ่มผลิตภัณฑ์เฉพาะอย่างมีความแข็งแกร่งในช่วงครึ่งปีแรกและอ่อนตัวลงในช่วงครึ่งปีหลัง
บริษัทฯ
ยังคงรักษากลยุทธทางการตลาดโดยการเสนอผลิตภัณฑ์ที่มีคุณภาพตามความต้องการของลูกค้าในราคาที่แข่งขันได้
ซึ่งบริษัทฯ มั่นใจว่าบริษัทมีโครงสร้างต้นทุนที่เท่ากับหรือต่ำกว่าคู่แข่งขันส่วนใหญ่

ปัจจัยความเสี่ยง

ฮานามีปัจจัยความเสี่ยงที่ความสำคัญ คือการเปลี่ยนแปลงอย่างมีสาระสำคัญในกลุ่มฐานลูกค้ารายใหญ่
ซึ่งอาจเกิดจากปัจจัยภายนอก เช่นการเปลี่ยนกรรมสิทธ์ การเปลี่ยนเจ้าของกิจการ
หรือการเปลี่ยนแปลงผลิตภัณฑ์ที่ทำการผลิต ถึงแม้ว่ากลยุทธ์ของฮานา
คือการมีฐานลูกค้าที่หลากหลายในอุตสาหกรรมหลายๆประเภท
ซึ่งการเปลี่ยนแปลงอย่างมีสาระสำคัญของลูกค้ารายใหญ่สามารถส่งผลกระทบต่อผลการดำเนินงานของกลุ่มบริษัทฯ
ได้ นอกจากนี้ บริษัทฯ
มีความเสี่ยงทางการเงินที่สําคัญคือการเปลี่ยนแปลงของอัตราแลกเปลี่ยนค่าเงินบาท
เนื่องด้วยยอดขายของบริษัทฯ และบริษัทย่อยส่วนใหญ่อยู่ในรูปสกุลเงินดอลลาร์สหรัฐ
ในขณะที่วัตถุดิบส่วนใหญ่นำเข้าทั้งทางตรงและทางอ้อมในรูปสกุลเงินดอลลาร์สหรัฐเช่นเดียวกัน
ดังนั้นการแข็งค่าของเงินบาทต่อเงินสกุลเหรีญสหรัฐ
และการแข็งค่าของเงินหยวนต่อเงินสกุลเหรียญสหรัฐ อาจส่งผลกระทบต่อผลกำไรของกลุ่มฮานา
ซึ่งกลุ่มบริษัทฯได้ดำเนินการป้องกันความเสี่ยงจากอัตราแลกเปลี่ยน
โดยการทำสัญญาซื้อขายเงินตราต่างประเทศล่วงหน้า

โครงสร้างกลุ่มบริษัทฯ

กลุ่มฮานา ประกอบด้วย บริษัทแม่ ซึ่งได้แก่ บริษัท ฮานา ไมโครอิเล็คโทรนิคส จำกัด (มหาชน)
“บริษัท” ซึ่งดำเนินธุรกิจประกอบและจำหน่ายชิ้นส่วนอิเล็กทรอนิกส์แบบครบวงจร
และประกอบด้วยบริษัทย่อย ถือหุ้นโดยบริษัท ทั้งทางตรงและทางอ้อมรวมทั้งสิ้น 18 บริษัท

  -------------------------------------- --------------------------------
  บริษัท                                   ประเภทธุรกิจ

  ถือหุ้นโดยบริษัทฯ                           

  บริษัท ฮานา เซมิคอนดักเตอร์ (กรุงเทพ) จำกัด   ผลิตชิ้นส่วนอิเล็กทรอนิกส์

  บริษัท ฮานา เทรดิ้ง จำกัด*                  ค้าขาย

  บริษัท โอแมค เซลส์ จำกัด                   จัดซื้อ

  บริษัท ฮานา ไมโครอิเล็คโทรนิคส              จำหน่ายชิ้นส่วนอิเล็กทรอนิกส์
  อินเตอร์เนชั่นแนล จำกัด                     

  บริษัท ฮานา ไมโครอิเล็คโทรนิคส อินเวสเมนท์    ลงทุนและจำหน่ายชิ้นส่วนอิเล็กทรอนิกส์
  จำกัด                                   

  บริษัท ฮานา เทคโนโลยี่ กรุ๊ป จำกัด            ลงทุน

  บริษัท ฮานา เซมิคอนดักเตอร์ อินเวสท์เมนท์ จำกัด ลงทุน

  บริษัท ฮานา เซมิคอนดักเตอร์ (อยุธยา) จำกัด    ผลิตชิ้นส่วนอิเล็กทรอนิกส์

  ถือหุ้นโดยบริษัทย่อยของบริษัทฯ                 

  บริษัท ฮานา เซมิคอนดักเตอร์ อินเตอร์เนชั่นแนล   ลงทุน
  จำกัด                                   

  บริษัท ฮานา เซมิคอนดักเตอร์ โฮลดิ้ง จำกัด      ลงทุน

  บริษัท ฮานา เทคโนโลยี่ อินเวสเม้นท์ จำกัด      ลงทุน

  บริษัท ฮานา เซมิคอนดักเตอร์ เอ็นเตอร์ไพรส์     ค้าขาย
  จำกัด                                   

  บริษัทฮานา ไมโครอิเล็คโทรนิคส จำกัด          ผลิตชิ้นส่วนอิเล็กทรอนิกส์
  (เซี่ยงไฮ้)**                             

  บริษัทฮานา ไมโครดิสเพลย์ เทคโนโลยี่ อิงค์ จำกัด ผลิตชิ้นส่วนอิเล็กทรอนิกส์

  บริษัทฮานา ไมโครอิเล็คโทรนิคส อิงค์ จำกัด      ตัวแทนจำหน่าย

  บริษัทฮานา ไมโครอิเล็คโทรนิคส เอ็นเตอร์ไพรส์   ลงทุน
  จำกัด                                   

  บริษัท ฮานา มาเก๊า คอมเมอร์เชียล ออฟชอร์     บริการด้านลูกค้า
  จำกัด                                   

  บริษัทฮานา ไมโครอิเล็คโทรนิคส (เจียซิง) จำกัด  ผลิตชิ้นส่วนอิเล็กทรอนิกส์

  บริษัท ฮานา เซมิคอนดักเตอร์ (อยุธยา) จำกัด    ผลิตชิ้นส่วนอิเล็กทรอนิกส์
  -------------------------------------- --------------------------------

  หมายเหตุ * บริษัทย่อยนี้ได้หยุดดำเนินกิจการและปิดบริษัทแล้ว
  ขณะนี้กำลังอยู่ในขั้นตอนการชำระบัญชี

  **โรงงานปิดเมื่อไตรมาส 1 ปี 2550 โดยย้ายหน่วยการผลิตทั้งหมดไปยังโรงงานเจียซิง

รายการระหว่างกัน

กลุ่มฮานา มีรายการระหว่างกัน ได้แก่ การเช่าทรัพย์สินระหว่างกันของบริษัทฯ และบริษัทย่อย
ซึ่งบริษัทฯ ถือหุ้น ร้อยละ 100 โดยบริษัทฯ ตกลงทำสัญญาเช่าช่วงที่ดินจากบริษัทโอแมค จำกัด
ซึ่งอัตราค่าเช่าเป็นอัตราเดียวกับค่าเช่าที่บริษัท โอแมค จำกัด จ่ายให้กับเจ้าของที่ดิน
ดังนั้นรายการระหว่างกันดังกล่าว จึงไม่ก่อให้เกิดความขัดแย้งทางผลประโยชน์ใดๆ
รวมทั้งไม่ก่อให้เกิดผลกระทบต่อการดำเนินงานและฐานะทางการเงินของบริษัทฯ
อย่างมีนัยสำคัญแต่อย่างใด

สรุปฐานะการเงินและผลการดำเนินงาน

ปี 2550 ยังคงเติบโตอย่างต่อเนื่องจากการเติบโตอย่างแข็งแกร่งในปี 2549
ยอดขายโดยรวมของกลุ่มเพิ่มขึ้นมากกว่า ร้อยละ 15 เมื่อคิดเป็นสกุลดอลลาร์สหรัฐ อย่างไรก็ตาม
จากการที่ค่าเงินบาทโดยเฉลี่ยแข็งค่าขึ้นกว่าร้อยละ 9 (เทียบปี 2550/2549)
และค่าเงินหยวนของจีนที่แข็งค่าขึ้นร้อยละ 7 ยอดขายเพิ่มขึ้นร้อยละ 4 เมื่อคิดเป็นเงินบาท

ยอดขายของหน่วยงาน IC เติบโตถึงร้อยละ 4 เมื่อคิดเป็นเงินสกุลดอลลาร์สหรัฐ (ลดลงร้อยละ 5
ในรูปเงินบาท) โดยยอดขายอ่อนตัวในช่วงครึ่งแรกของปี 2550 และกระเตื้องขึ้นในครึ่งปีหลัง

ผลประกอบการของส่วนไมโครอิเล็คโทรนิคสยังคงแข็งแกร่งต่อเนื่องในปี 2550 โดยเติบโตร้อยละ
25 เมื่อคิดเป็นเงินสกุลดอลลาร์สหรัฐ (ร้อยละ 15 เมื่อคิดเป็นเงินบาท) เมื่อเทียบกับปี 2549
(ซึ่งเติบโตร้อยละ 25 เมื่อเทียบกับปี 2548 และร้อยละ 26 เมื่อเทียบปี 2548 กับปี 2547)
ซึ่งแต่ละหน่วยงานของผลิตภัณฑ์ไมโครอิเล็คโทรนิคสทั้งสองแห่งเติบโตในช่วงระหว่างปี
โดยโรงงานที่ลำพูนเติบโตร้อยละ 34 และโรงงานที่เมืองจีนเติบโตร้อยละ 10
เมื่อคิดเป็นเงินสกุลดอลลาร์สหรัฐ

ยอดขายของหน่วยประกอบผลิตภัณฑ์เฉพาะอย่าง (CPG) เพิ่มขึ้นร้อยละ 3
เมื่อคิดเป็นเงินสกุลดอลลาร์สหรัฐ (ลดลงร้อยละ 6 ในรูปเงินบาท)
ด้วยยอดขายที่แข็งแกร่งในช่วงครึ่งแรกของปี

ยอดขายของบริษัท ฮานา ไมโครดิสเพลย์ เทคโนโลยี่ (HMT) ลดลงระหว่างปี
เนื่องจากตลาดผลิตภัณฑ์ UHF RFID (Ultra-High Frequency Radio Frequency
Identification Device) มียอดขายที่ตกลง ผนวกกับธุรกิจของผลิตภัณฑ์หลักของ LCoS
(Liquid Crystal on Silicon) ที่ทรงตัว

กลุ่มฮานามีพนักงานรวมประมาณ 10,000 คนในประเทศไทย จีน ฮ่องกง และสหรัฐอเมริกา
ประกอบธุรกิจการประกอบ IC, อุปกรณ์ไดโอดเปล่งแสง LED (Light Emitting Diodes),
อุปกรณ์ Chip ติดตั้งบน Board ในคอมพิวเตอร์ (Chip On Board), แผงวงจรไฟฟ้า (PCBA),
อุปกรณ์ Chip on Flex, อุปกรณ์ Hybrid Module, Smart Card,
ผลิตภัณฑ์ลวดคอยล์สำหรับเครื่องใช้ไฟฟ้า (Microelectronics Coil) และผลิตภัณฑ์
Microdisplay ที่ใช้สำหรับการควบคุมการใช้และการเข้าถึงข้อมูล (Access Control),
อุปกรณ์ส่งคลื่นสัญญาณวิทยุ RFID (Radio Frequency Identification Devices)
ใช้ในการติดตามข้อมูลทางด้านปศุสัตว์ สินทรัพย์และสินค้าคงคลัง, ผลิตภัณฑ์ fiber optics,
อุปกรณ์เซ็นเซอร์อัตโนมัติและอุปกรณ์ควบคุม (Auto-Sensors and Controls),
โทรศัพท์เคลื่อนที่ (Mobile Phones), เครื่องพีดีเอ หรือ เครื่องช่วยงานส่วนบุคคลแบบดิจิทัล
(PDA), คอมพิวเตอร์ Laptop, จอภาพ LCoS TV, หลอดไฟ LED Lighting,
อุปกรณ์เซ็นเซอร์ตรวจจับภาพ (Optical/Imaging Sensor), อุปกรณ์จับเวลา (Timing
Device), อุปกรณ์ส่งคลื่นความถี่ Millimeter-Wave สําหรับอุตสาหกรรมไมโครเวฟ,
สมาร์ทการ์ดแบบสัมผัส และแบบไร้สัมผัส (Contact & Contactless Smart Card) และ
อุปกรณ์อ่านการ์ด (Reader)